Ne, otroci nimajo prav nobenih težav, gospa Doroteja Kolman. Preverjeno. Nobenih zadržkov, niti predsodkov. S tem se sploh ne obremenjujejo, prav tako ne njihovi starši. Verjetno pa je res, da to traja do trenutka, ko jih začne nekdo prepričevati, da to pa ni prav. Ne znam pa si predstavljati, kako lahko o tem govori nekdo, ki takih partnerstev oz. družin, sploh ne pozna. Le od kod potem govoričenje o tem, kako naslavljajo svoje starše - pa naj bosta to dve mami, dva očeta, ena mama, en oče... To se lahko razvija samo v glavah, ki le tega ne poznajo. Moje izkušnje so odlične, celo zelo dobre. In še nekaj, vsak nosi svoj križ in svojo kožo. Ne vem, zakaj bi si želel druge? Živite svoje življenje, in pustite tudi drugim, da ga prav tako živijo.